Die wêreld in foto’s – 17 Junie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Franse Polisiebeamptes in Versailles dra die kiste van twee offisiers, Jean-Baptiste Salvaing en Jessica Schneider, wat deur Larossi Abballa, ŉ Islamitiese ekstremis, vermoor is. Abballa is tydens ŉ klopjag doodgeskiet. Foto: Dominique Faget, Pool via AP/wire.africannewsagency.com ŉ Man in Londen skryf ŉ huldeblyk aan Jo Cox, die 41-jarige Britse parlementslid wat doodgeskiet is by ŉ biblioteek in Birstall, Engeland. ŉ 52-jarige man is in hegtenis geneem, maar nog nie aangekla nie. Foto: Matt Dunham/wire.africannewsagency.com Ferrari-renjaer Sebastian Vettel van Duitsland laat die stof spat tydens ŉ oefenronde in Baku, Azerbaidjan. Die Europese Formule Een Grand Prix sal op Sondag vir die eerste keer hier plaasvind. Foto: Luca Bruno/wire.africannewsagency.com Indiese Moslems bid op die tweede Vrydag van Ramadaan in die Masjid-moskee in Nieu-Delhi, Indië. Ramadan is ŉ heilige maand in die Islamitiese geloof. Foto: Altaf Qadri/wire.africannewsagency.com Indië se minister van verdediging, Manohar Parrikar, in die kajuit van die HTT-40-opleidingsvliegtuig (Hindustan Turbo Trainer 40) in Bangalore, Indië. Die grootste deel van dié opleidingsvliegtuig is met Indiese materiaal vervaardig. Foto: Aijaz Rahi/wire.africannewsagency.com